Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 517/13/1105	Bratislava V, 24.6.2014
EEČ : 2-12-276-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľom OR PZ v Bratislave V, Odboru kriminálnej polície pod sp. zn. XXXXX pre trestný čin zanedbanie povinnej výživy podľa § 207 ods. 1, ods. 3 písm. b) Trestného zákona na tom skutkovom základe, že hoci mu  z  ustanovenia  §  62 a  nasl.  Zákona o  rodine  č. 36/2005 Z. z. vyplýva  povinnosť prispievať na výživu svojho syna XXXXX, nar. XXXXX pričom mu výška tejto povinnosti bola deklarovaná rozsudkom Okresného súdu Bratislava V, sp. zn. XXXXX právoplatným dňa XXXXX ktorým mu bolo určené prispievať na výživu sumou  vo výške 100,-€  mesačne, vždy do 15. dňa v každom mesiaci vopred k rukám matky XXXXX, si túto povinnosť neplnil od mesiaca november 2009 vrátane až do mesiaca marec 2014 vrátane, čím mu za uvedené obdobie vznikol dlh na výživnom vo výške 5.300,-€ 

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ OR PZ v Bratislave V, Odboru kriminálnej polície, uznesením sp. zn. XXXXX vzniesol obvinenie XXXXX pre trestný čin zanedbanie povinnej výživy podľa § 207 ods. 1, ods. 3 písm. b) Trestného zákona  na skutkovom základe, ako je uvedené vo výrokovej časti tohto uznesenia.

	Dňa 17.06.2014 predložil vyšetrovateľ PZ tunajšej prokuratúre vyšetrovací spis spolu s návrhom na postup podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

          Zo spisového materiálu vyplýva, že skutku uvedeného v uznesení o vznesení obvinenia sa dopustil obvinený XXXXX, čo bolo preukázané najmä výpoveďou poškodenej XXXXX, ako aj ďalšími listinnými dôkazmi.

	Taktiež je nesporné, že konanie obv. XXXXX XXXXX napĺňa všetky obligatórne znaky kladené na skutkovú podstatu trestného činu zanedbanie povinnej výživy podľa § 207 ods. 1, ods. 3 písm. b) Trestného zákona.

	Počas vyšetrovania bolo na základe  kópie výpisu z knihy úmrtí evidencie mesta Linz, Rakúska republika zistené, že obv. XXXXX  zomrel dňa XXXXX v XXXXX. 

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno XXXXX pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak ako to je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor